stanford-oval/wikipedia huggingface dataset:
דרגות צה"ל
ההיסטוריה של דרגות צה"ל > מיקום סימני הדרגות

בעוד שבצבאות העולם, סימני הדרגות של קצינים יכולים להיות ממוקמים על כתפיים, על שרוול, על צווארון, על חזה או, אפילו, על כובע או קסדה, סימני הדרגות של קציני צה"ל מאז ומעולם מוקמו על הכתפיים בלבד (למעט דרגות הייצוג של קציני חיל הים). עם זאת, במהלך שנות ה-60, כמקרה יוצא דופן, חבשו קציני של חיל הים קסדות שעל גביהן צוירו סימני הדרגות שלהם. גם דרגות נגדים הועברו במרוצת השנים ומוקמו על כתפיים, בדומה לאלה של קצינים. אולם, מסורת רבת-שנים הופרה בשנת 2015 עם הכנסת מדי קרב חדשים לצה"ל: סימני הדרגות של קצינים ונגדים מוקמו בחלקו העליון של שרוול, מעל המרפק, כטלאי רקום (פאטץ') המוצמד על גבי רצועה נדבקת (סקוטש). סימני דרגות אלה נקראים גם "דרגות טקטיות".
| 0 | 1 | 2 | 3 |
| --- | --- | --- | --- |

| פאטץ' של רס"ם ממוקם במאוזן. | פאטץ' של סרן ממוקם במאוזן. | פאטץ' של סא"ל ממוקם במאוזן. | פאטץ' של רא"ל ממוקם במאוזן. |
ההיסטוריה של דרגות צה"ל > צבעי רקע לדרגות קצונה

בשנת 1953 הוצע כי הבד עליו מונחות הדרגות של קצינים בחילות היבשה יהיה בצבעי רקע שונים בהתאם לחיל שבו הם משרתים. לדוגמה:
| 0 | 1 | 2 | 3 | 4 | 5 |
| --- | --- | --- | --- | --- | --- |

| כתום חיל התותחנים | שחור חיל ההנדסה, המשטרה הצבאית, שירות התרבות, חיל הרפואה וחילות עזר נוספים | ירוק המודיעין הצבאי | לבן חיל נשים | צהוב חיל השריון | אדום חיל הרגלים והצנחנים. |
הצעה דומה הוגשה גם לגבי צבעי רקע שונים עבור סימני הדרגות של חיל הים:
| 0 | 1 | 2 | 3 | 4 |
| --- | --- | --- | --- | --- |

| ארגמן הנדסה ומכונאים | כחול אפסנאות | ירוק שלישות | אדום רפואה | ללא רקע חובלים |
כיום הרקע לדרגה נקבע על פי שיוך פיקודי, זרועי ואגפי:
"ירוקים" (זרוע היבשה, פיקודים וכו') – על פי רוב סָגָ"ם וסגן על גבי כותפת מבד ירוק, סרן ומעלה על גבי בד כחול, רקע הדרגה עצמה אדום.
חיל האוויר "כחולים" – כותפת מבד כחול, דרגה כסופה, חסרת רקע.
חיל הים "לבנים" – כותפות מבד כהה, דרגה זהובה, חסרת רקע.
על מעיליהם החדשים של משרתי הקבע (בצבע שחור) נענדות דרגות רקומות על פי הצבע החיילי, דומות במרקמם לדרגות הנגדים, על כותפת שחורה.
ההיסטוריה של דרגות צה"ל > שינויים בתצורת סימני הדרגות

מלבד השינויים המשמעותיים בסימני דרגות מסוימים, כגון החלפת סימני הדרגה של רב-אלוף ב-1950 או השינויים התכופים בסימני הדרגות של הנגדים, גם יתר סימני הדרגות עברו מאז 1948 ועד ימינו תהליך של שינוי בצורתם החיצונית. כך, סימני הדרגות הראשונים של קצינים זוטרים "ענף זית" היו אמנם עשויים ממתכת, אך פס המתכת היה שטוח ולא בולט, כפי שהוא כיום (בדומה לסימני הדרגות של ממ"ק או קמ"א). גם "עלה הגפן" של הקצינים הבכירים שינה את תצורתו במרוצת השנים. סימני הדרגות הראשונים לבגדי העבודה נרקמו על הבד ולא הודפסו, כפי שנהוג כיום. השינוי המשמעותי ביותר של תצורת סימני הדרגות התרחש בשנת 2001, כאשר סימני הדרגות המתכתיים של נגדים וקצינים הוחלפו ברקומים. בעקבות ההתנגדות העזה מצד הקצינים, שמחו נגד פגיעה, לכאורה, במעמדם, מספר חודשים לאחר מכן הוחזרו להם סימני הדרגות המתכתיים, למעט למעילי החורף, שעליהם חויבו הקצינים להמשיך ולענוד סימני דרגות רקומים. לעומתם, סימני הדרגות של הנגדים נותרו רקומים.
| 0 | 1 | 2 | 3 |
| --- | --- | --- | --- |

| ענף זית מתכתי, 1948 | ענף זית מתכתי, דגם עכשווי | ענף זית רקום לבגדי העבודה, 1948 | ענף זית (חיל הים) רקום, מאז 2001 |
| 0 | 1 | 2 | 3 | 4 | 5 |
| --- | --- | --- | --- | --- | --- |

| עלה גפן מתכתי 1948 1949 | עלה גפן מתכתי שנות ה-50 | עלה גפן מתכתי, דגם עכשווי | עלה גפן רקום, מאז 2001 | עלה גפן רקום לבגדי העבודה, 1948 | שלוש צורות של עלה גפן מודפס לבגדי העבודה |
| 0 | 1 | 2 | 3 | 4 |
| --- | --- | --- | --- | --- |

| דרגת רס"ר (חיל האוויר) למדי קיץ (פרק כף היד) | דרגת רס"ר (חיל האוויר) רקומה למדי חורף ולמעיל (שרוול) | דרגת רס"ר (חיל האוויר) לצווארון | סימני דרגת רב-נגד (חילות היבשה) ממתכת (1998–2001) | סימני דרגת רב-נגד (חילות היבשה) רקומים, מאז 2001 |
השינוי המשמעותי האחרון בתצורת סימני הדרגות נעשה ביוני 2018, כאשר מתוך שאיפה "לייצר ייחודיות לאור תרומתם הרבה והמהותית לביטחון אזרחי המדינה ותושביה" של לוחמי החוד, הוחלט להעניק להם סימני דרגות רקומים ייחודיים.
סלנג

יש המכנים בסלנג את הדרגות על פי צורתן:
דרגות חוגרים:
"סרדינים" – כינוי לסמלי הדרגות רב"ט–סמ"ר, מכיוון שצורת הסמל נראית כמו 2–3 סרדינים בקופסת שימורים.
"פס" – כינוי לסמלי הדרגות רב"ט–סמ"ר מכיוון שדרגות אלו מסומנות על ידי מספר פסים שונה בכל דרגה על גבי הזרוע.
"דרגת אומץ" – כינוי לדרגת טר"ש (שבוטלה), לעג לחייל שענד אותה (כי ״נדרש אומץ״ לענוד דרגה נמוכה כל כך).
"שפיץ לציץ" – פתגם המתאר את הכיוון הנכון של ענידת דרגות החוגרים, כאשר הזווית החדה העליונה של "מקבילית" סמל הדרגה (השפיץ) צריכה להיות מכוונת לחזית הגוף.
דרגות נגדים:
"סיטרואן" – כינוי לצורת דרגת הרָסָ"ל, על שם צורת הסמל של יצרנית המכוניות "סיטרואן". כל דרגות הנגדים כוללות "סיטרואנים", מלבד דרגת הסמ"ר, אשר נחשבת דרגת הקבע ההתחלתית בקרב אנשי הקבע הגברים.
"כוכב" – כינוי למגן דוד, בדרגות רָסָ"ם עד רָנָ"ג. לדרגות הכוללות את הכוכב קוראים בסלנג הצבאי גם "סיטרואן עם מזגן".
"דָּפָּרוֹן" – כינוי לדרגות הנגדים עד לשנת 1998 אשר ענדו בשני צידי הצווארון. דפ"ר ראשי תיבות: דירוג פסיכוטכני ראשוני, מהווה בסלנג הצבאי מילה נרדפת ל"טיפש" או ל"אידיוט" (כלומר, מי שהדירוג שלו נמוך), ודרגות אלו זכו לכינוי זה כלעג לנגד שענד אותן.
"שעון" – כינוי לדרגות הנגדים עד לשנות השמונים, אשר נענדו על שרוול חולצת המדים, כמו שעון יד.
דרגות קצינים:
"ארון" – כינוי למלבן הבולט עם ענף הזית, בדרגות סג"ם עד סרן. יש המכנים את הדרגה בשם המקברי "ארון מתים", משום שצורתה דומה לכיסוי של סרקופג (ארון מתים קדום).
"חד-פס", כינוי גנאי לדרגת סג"ם עקב היותו בעל "פס" אחד על הכתף.
"ארון שטוח", "ארון דפוק", "ארון מפונצ'ר" או "סטיקר" – כינוי למלבן המתכת הדק המשמש לדרגות הקצונה המקצועית קמ"א וקא"ב.
"גבינה" – שלוש דרגות הקצונה הראשונות המזכירות מלבן גבינה צהובה ובדומה לדרגות "הפלאפל" "והעל האש" (המוצגות במשך) הן יוצרות את סלנג של דרגות המחולקות למנות ראשונה, שנייה ושלישית.
"פלאפל" – כינוי לעלה הגפן המופיע בחלק מדרגות צה"ל, על שום דמיונו לכדור פלאפל.
"חרבות", "איקס", על האש או "סכין ומזלג" – כינויים להצלבת החרב וענף הזית, בדרגות תא"ל עד רא"ל.
"גולדבנד" – דרגות הפסים של הקצינים בחיל הים בשנים 1951–1971.
ראו גם

דרגות כוחות הביטחון וההצלה בישראל
דרגות משטרת ישראל
דרגות שירות בתי הסוהר
דרגות מגן דוד אדום
ביאורים

↑  ניתן להעלות חייל למשפט על "התנהגות שאינה הולמת" מדרגת סמל ומעלה.
↑  מעולם לא כיהן רמטכ"ל מזרוע הים.
↑  מסלול ייחודי להכשרת קצינים במערך הטכני של חיל האוויר בו כמעט בכל שלב ישנו סימן זיהוי כותפת אחר. בשלב המכין הכותפת כחולה חלקה, שלב יסודות ומקצוענות הכותפות חלקה עם סמל המערך הטכני, ובשני השלבים האחרונים של המסלול מתקדם ועצמאות נוסף פס אחד.
סדרה הנדסית

במתמטיקה, סדרה הנדסית או סדרה גאומטרית היא סדרה של מספרים, כך שהיחס בין כל שני איברים סמוכים הוא קבוע. במילים אחרות, ניתן לחשב כל איבר בסדרה על ידי הכפלת האיבר הקודם לו במספר קבוע  q (היחס בין האיברים; נקרא גם מנת הסדרה). סדרה הנדסית קרויה כך, משום שכל איבר בה הוא הממוצע ההנדסי של האיבר הקודם לו והאיבר העוקב לו.
הסבר כללי

מקובל לסמן את האיבר במקום ה- n בצורה  a_{n} (את האות  a עשויה להחליף אות אחרת). אם האיבר הראשון ידוע (מסומן  a_{1}) ומנת הסדרה (הקבועה לכל אורכה; מקובל לסמן אותה באות  q), אז ערכו של האיבר במקום ה- n נתון בנוסחה:
 a_{n}=a_{1}\cdot q^{n-1}=a_{1}\cdot \underbrace {q\cdot q\cdot \cdots \cdot q} _{n-1\ {\rm {times}}}
הגדרה פורמלית > האיבר הכללי

תהי סדרה  \{a_{n}\}_{n=1}^{\infty }. נאמר שהסדרה הנדסית, אם קיים  q כך שלכל  n\geq 1,
מההגדרה נובע כי ניתן לאפיין כל סדרה הנדסית בעזרת שני ערכים:
a_{1} – האיבר הראשון בסדרה
q – מנת הסדרה
במילים אחרות, הסדרה מוגדרת על ידי נוסחת נסיגה,  a_{n+1}=q\cdot a_{n}, עם ערך התחלתי  a_{1}.
ההגדרה לפי נוסחת הנסיגה שקולה להגדרה לפי הנוסחה לאיבר כללי בסדרה:
 a_{n}=a_{1}\cdot q^{n-1}
סכום סדרה הנדסית

מקובל לסמן את סכום האיברים בסדרה הנדסית כלשהי כך:
כאשר  N_{1} ו־ N_{2} הם הגבולות הרצויים.
מקרה פרטי הוא סכימה מהאיבר במקום ה-1 ועד האיבר במקום ה- n (ועד בכלל). מקובל לסמן סכום זה בביטוי  S_{n}, ניתן לחשב את הסכום ישירות, על ידי חיבור כל הערכים:
עבור המקרה הכללי:
ועבור המקרה הפרטי של סכימה מהאיבר הראשון עד האיבר ה־n:
למשל, סדרה הנדסית סופית שמנתה היא 3, האיבר הראשון שלה הוא 2, ומספר איבריה הוא 5. בפירוש:
ניתן לסכום את הסדרה בפירוש,
הנוסחות שמופיעה לעיל נותנות את אותו סכום, ללא סכימה מפורשת:
חשיבותה של הנוסחה מתבררת כאשר מעוניינים לסכום עד  n גדול. במקרה כזה, סכימה ידנית עשויה להיות מייגעת, ואילו הזמן שלוקח לחשב את הנוסחה הוא בערך קבוע.
סכום סדרה הנדסית > הוכחת הנוסחה

על פי הגדרת הסדרה ההנדסית:
הוספת האיבר הבא בסדרה נותנת את הסכום הבא בתור:
ואחרי סידור חדש, מתקבל
מצד שני,
לכן:
הצבה של משוואה  (1) נותנת:
כדי להימנע מחלוקה באפס, נחלק למקרים:
אם  q=1, הסדרה ההנדסית היא גם סדרה קבועה, שכל איבריה זהים, שכן 1 הוא איבר היחידה ביחס לפעולת הכפל. במקרה כזה נוסחת הסכום פשוטה לחישוב:
אחרת, ניתן לחלק את האגף הימני והשמאלי ב־ (q-1), ותתקבל הנוסחה:
 S_{n}=a_{1}{\frac {q^{n}-1}{q-1}}
סימון חלופי

לעיתים מתחילים את אינדקס הספירה  n מ-0, ואז הנוסחה לאיבר כללי מקבלת את הצורה:
והנוסחה לסכום החלקי היא:
עבור המקרה הכללי:
התכנסות טורים הנדסיים

מנוסחת סכום סדרה הנדסית ניתן לראות, שאם  |q|<1, גם אם מספר האיברים שואף לאינסוף (סוכמים "אינסוף איברים"), סכום הסדרה יהיה סופי (כלומר, מתכנס למספר מסוים), כיוון ש- q^{n}\to 0.
לכן, סכום הטור האינסופי מוגדר להיות גבול סדרת הסכומים החלקיים, והוא
אם הגבול של סכום סדרה אינסופית קיים, אז הסכום נקרא טור מתכנס. בפרט, להתכנסות של הטור ההנדסי חשיבות רבה, שכן קיימים מבחני התכנסות לטורים אשר מתבססים על היכולת להשוות את הטור האינסופי שהתכנסותו נבדקת לטור הנדסי.
ראו גם

סדרה (מתמטיקה)
סדרה הנדסית אינסופית מתכנסת
סדרה חשבונית
טור (מתמטיקה)
נוסחת נסיגה
התפלגות גאומטרית
ביאורים

↑  לפעמים קוראים לו גם האיבר ה- n-י
↑  לפעמים נקרא גם הסכום החלקי של הסדרה
| --- | --- |
בקרת זהויות :  NLI: 987007531747105171
שחקן מספר אחת (סרט)

| --- | --- |

 מבוסס על:  שחקן מספר אחת  מאת ארנסט קליין
 בימוי:  סטיבן ספילברג 
 הופק בידי:  דונלד דה ליין, סטיבן ספילברג, קריסטי מקוסקו קריגר, דן פארה 
 תסריט:  זאק פן, ארנסט קליין 
 עריכה:  מייקל קאן
 שחקנים ראשיים:  טיי שרידן אוליביה קוק בן מנדלסון
 מוזיקה:  אלן סילבסטרי 
 צילום:  יאנוש קמינסקי 
 מדינה:  ארצות הברית 
 חברת הפקה:  האחים וורנר, אמבלין אנטרטיינמנט
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  ארצות הברית 11 במרץ 2018 (South by Southwest) ארצות הברית 29 במרץ 2018 (הפצה רחבה)
 משך הקרנה:  140 דק' 
 שפת הסרט:  אנגלית 
 סוגה:  מדע בדיוני
 מקום התרחשות:  קולומבוס 
 תקציב:  175 מיליון דולר
 הכנסות:  $582,890,172
 הכנסות באתר מוג'ו:   readyplayerone
 אתר רשמי
 דף הסרט ב־IMDb
 
שחקן מספר אחת (באנגלית: Ready Player One) הוא סרט קולנוע אמריקאי מ-2018 בבימויו של סטיבן ספילברג. הסרט מבוסס על רב-מכר בעל שם זהה מאת ארנסט קליין (אנ') שעלילתו מתרחש בעתיד דיסטופי וגיבורו הוא נער המתמודד במשחק בעולם המציאות מדומה "אואזיס". בסרט מככבים טיי שרידן ואוליביה קוק.
שחקנים ודמויות

| שם השחקן/ית | שם הדמות | כינוי | אודות הדמות |
| --- | --- | --- | --- |
| טיי שרידן | וייד ואטס | פרזיבל | גיבור הסרט  |
| אוליביה קוק | סמנתה קוק | ארט3מיס | מושא אהבתו של וייד |
| לנה ווית' (אנ') | הלן האריס | אייץ' | החבר הכי טוב של וויד, מתגלה כי מאחורי דמותו מופיעה אישה |
| ווין מוריסאקי (אנ') | טושירו | דאיטו | חבר של וויד |
| פיליפ ז'או | ז'ו | שו | ילד בן 11, חבר של וויד והשחקן הצעיר ביותר במשחק |
| בן מנדלסון | נולאן סורנטו | IOI-655321 | הנבל המרכזי בסרט, טייקון המפעיל צבא למציאת המפתחות לפני וייד וחבורתו |
| טי. ג'יי. מילר |  | i-R0k | שותפו של נולאן, לא ידוע מי השחקן מאחוריו |
| מארק ריילנס | ג'יימס הולידיי | אנוראק הכל-יודע | מיליארדר שעיצב את עולם המציאות המדומה לפני מותו |
| סיימון פג | אוגדן מורו | אוג | שותפו לשעבר של ג'יימס הולידיי |
| האנה ג'ון-קאמן | אפנייל זאנדור |  | העוזרת הבכירה של נולאן |
| סוזן לינץ' | אליס |  | דודתו של וויד |
| ראלף אינסון (אנ') | ריק |  | בן זוגה של אליס אשר מתעב את וויד |
| פרדיטה ויקס | קארן "קירה" אנדרווד |  | מושא אהבתו של הולידיי, מופיעה רק בתמונות |
הפקה

תקציב הסרט נאמד בכ-175 מיליון דולר. צילומיו נערכו במהלך 2016 ובמשך כשנתיים נעשתה עבודת פוסט-פרודקשן על האפקטים המיוחדים.
אזכורים תרבותיים

הסרט רצוף בלמעלה מ-100 אזכורים תרבותיים, בעיקר לסרטי קולנוע ולמשחקי וידאו משנות ה-80 וה-90 של המאה ה-20, לרבות:
Adventure (אנ')
Battletoads (אנ')
Halo
Joust (אנ')
Jump (אנ')
Overwatch
Robotron (אנ')
Take on Me
מותחן
אוברלוק
אינדיאנה ג'ונס
אמרי לי כן
אקירה
באטמן
באקארו בנזאי (אנ')
בחזרה לעתיד
ביטלג'וס
ג'יימס בונד
ג'ייסון וורהיס
מכה-גודזילה
גנדאם
גרמלינס
דוראן דוראן
האזרח קיין
הארלי קווין
הג'וקר
ביל וטד
הזבוב
הלו קיטי
הנוסע השמיני
הניצוץ
הענק הירוק
וונדר וומן
חולית
חתולי הרעם
טי רקס
כדור 8 קסום
לארה קרופט
מונטי פייתון והגביע הקדוש
מועדון ארוחת הבוקר
מורטל קומבט
מיינקראפט
מלחמת הכוכבים
מסע בין כוכבים
מקס הזועם
משחק ילדים
סופר מריו
סופרמן
סטארקראפט
סטריט פייטר
סיימון
ספיידרמן
ספלאש
ענק הברזל
פארק היורה
פולשים מהחלל
פיצה האט
פרדי קרוגר
צבי הנינג'ה
קובייה הונגרית
קינג קונג
ראש
רובוקופ
רוברט זמקיס
שיגעון המוזיקה
שליחות קטלנית
שמתי ברז למורה
שר הטבעות
הערות שוליים

1 2 3  Steven Spielberg on Why ‘Ready Player One’s’ SXSW Debut Gave Him an ‘Anxiety Attack’, וראייטי, 12 במרץ 2018
↑  Ready Player One: 138 Easter Eggs and Pop Culture References in the Movie
↑  ‘Ready Player One’ Review: Steven Spielberg Delivers Astonishing Sci-Fi Spectacle and Relentless Nostalgia — SXSW 2018,‏ indiewire.com, ‏12 במרץ 2018
| סטיבן ספילברג |
| --- | --- | --- |
| סרטים שביים | שוגרלנד אקספרס (1974) • מלתעות (1975) • מפגשים מהסוג השלישי (1977) ‏• 1941 (1979) • שודדי התיבה האבודה (1981) • אי.טי. (1982) • אזור הדמדומים: הסרט (1983) • אינדיאנה ג'ונס והמקדש הארור (1984) • הצבע ארגמן (1985) • אימפריית השמש (1987) • אינדיאנה ג'ונס ומסע הצלב האחרון (1989) • תמיד (1989) • הוק (1991) • פארק היורה (1993) • רשימת שינדלר (1993) • פארק היורה: העולם האבוד (1997) • אמיסטד (1997) • להציל את טוראי ריאן (1998) • אינטליגנציה מלאכותית (2001) • דו"ח מיוחד (2002) • תפוס אותי אם תוכל (2002) • טרמינל (2004) • מלחמת העולמות (2005) • מינכן (2005) • אינדיאנה ג'ונס וממלכת גולגולת הבדולח (2008) • הרפתקאות טינטין: תעלומת החד-קרן (2011) סוס מלחמה (2011) • לינקולן (2012) • גשר המרגלים (2015) • העי"ג (2016) •‏ העיתון (2017) • שחקן מספר אחת (2018) • סיפור הפרברים (2021) • הפייבלמנים (2022) |  |
| סרטים שהפיק | פולטרגייסט (1982) • גרמלינס (1984) • בחזרה לעתיד (1985) • הגוניס (1985) • סיפור אמריקאי (1986) • זהירות הבית מתפרק (1986) • יום במלכודת (1987) • המסע לעמק החלומות (1988) • מי הפליל את רוג'ר רביט (1988) בחזרה לעתיד 2 (1989) • ארכנופוביה (1990) • בחזרה לעתיד 3 (1990) • ג'ו נגד הוולקנו (1990) • פסגת הפחד (1991) • פייבל במערב הפרוע (1991) • קספר (1996) • טוויסטר (1996) • גברים בשחור (1997) • פגיעה קטלנית (1998) • המסכה של זורו (1998) פארק היורה 3 (2001) • גברים בשחור 2 (2002) • האגדה של זורו (2005) • זכרונותיה של גיישה (2005) • גיבורי הדגל (2006) • מכתבים מאיוו ג'ימה (2006) • רובוטריקים (2007) • לכודים ברשת (2008) • רובוטריקים 2 (2009) • רובוטריקים 3: אפלת הירח (2011) • גברים בשחור 3 (2012) • מסע של מאה צעדים (2014) • עולם היורה (2015)  • העי"ג (2016) •‏ העיתון‏ (2017) • שחקן מספר אחת (2018) • עולם היורה: נפילת הממלכה (2018) • עולם היורה: עולם חדש (2022) • הפייבלמנים (2022) |  |
| סדרות שהפיק | עלילות טייני טון (1990-92) • אנימניאקס (1993-98) • פינקי והמוח (1995-98) • אחים לנשק (2001) • The Pacific (2010) • השמיים נופלים (2011-15) • עולם היורה: מחנה הקרטיקון (2020-22) • עולם היורה: תאוריית הכאוס (2024-) |  |
| --- | --- |
בקרת זהויות :  BNE: XX5796063  LCCN: no2019047550  VIAF: 243153126224824750002   WorldCat (עם VIAF): 243153126224824750002
פול ווקר

| --- | --- |

ווקר בפרימיירה של סרטו "מהיר ועצבני 4" ,2009
 לידה:  12 בספטמבר 1973 גלנדייל, קליפורניה
 נהרג:  30 בנובמבר 2013 (בגיל 40) סנטה קלריטה, קליפורניה
 מקום קבורה:  פארק הזכרון פורסט לוון 
 שם לידה:  Paul William Walker IV 
 מדינה:  ארצות הברית 
 תקופת הפעילות:  1984–2013 (כ־29 שנים) 
 מקום לימודים:  media 5 
 צאצאים:  מדו ווקר 
 מספר צאצאים:  1 
 פרסים והוקרה:  פרס הסרטים של ה-MTV לצמד הטוב ביותר על המסך (2002) 
 https://www.paulwalkerfoundation.org/
 פרופיל ב-IMDb
 חתימה:   
 
פול ויליאם ווקר הרביעי (באנגלית: Paul William Walker IV;‏ 12 בספטמבר 1973 – 30 בנובמבר 2013) היה שחקן אמריקאי אשר היה מוכר בעיקר עקב משחקו כבריאן אוקונר בסדרת סרטי "מהיר ועצבני".
ביוגרפיה

ווקר נולד בגלנדייל שבקליפורניה. אמו דוגמנית לשעבר ואביו קבלן ביוב ומתאגרף לשעבר אשר השתתף במלחמת וייטנאם. הוריו התגרשו 9 חודשים לאחר מותו. סבו מתאגרף לשעבר אף הוא. יש לו שתי אחיות: איימי ואמילי ושני אחים, קיילב וקודי הצעירים ממנו. המשפחה גדלה על ערכי המורמונים. ווקר גדל באזור לוס אנג'לס. כשהיה תינוק, הופיע בפרסומת לחיתולי "פמפרס". סיים את לימודיו בתיכון "וילג' כריסטיאן" בשנת 1991 ולאחר מכן למד ביולוגיה ימית במספר קולג'ים.
ביוגרפיה > קריירה

בגיל שבע הופיע כדוגמן בפרסומות, ולאחר מכן החל לשחק בסרטים זוטרים. משנת 1985 ובמהלך שנות ה-90 שיחק במספר סדרות טלוויזיה כגון "הדרך לגן עדן" (1985–1986) "מי הבוס?" (1991) ואופרת הסבון "צעירים חסרי מנוח" בתפקיד ברנדון קולינס (1992).
הקריירה הקולנועית של ווקר החלה בשנת 1986 עם השתתפותו בסרט Monster in the Closet, ובסרט Tammy and the T-Rex‏ (1994). הקריירה שלו נתקלה בקשיים, ובשלב מסוים נשבר ופרש. שחקן שזכר אותו מצעירותו שכנע את ווקר לחזור לקולנוע, ובשנת 1998, לאחר היעדרות ממושכת, הוא לוהק לסרטים "פגוש את הדידלס" ו"פלזנטוויל".
בשנים 1999–2001 שיחק בסרטים רבים, בהם "יש לה את זה" ו"כוכב חדש נולד". הפריצה הגדולה שלו הייתה בזכות הלהיט "מהיר ועצבני" (2001), בו גילם את דמותו הראשית של בריאן אוקונור. הצלחת הסרט הולידה סדרת סרטי המשך מצליחה בה ווקר המשיך לגלם את דמותו של בריאן אוקונור בחמישה סרטים נוספים. עוד באותה שנה שיחק בסרט "לעולם אל תשחקו עם זרים", שזכה לביקורות טובות.
בפברואר 2001 נבחר ווקר כ"האיש היפה של החודש" באתר האינטרנט "mostbeautifulman.com". לאחר שנה, בשנת 2002, בחר בו מגזין "פיפל" כאחד מ-50 האנשים היפים ביותר בעולם.
בפברואר 2006 שיחק ווקר בשני סרטים שזכו להצלחה: "כרוניקה של אקדח" ו"שמונה מתחת לאפס". בשנת 2013, במקביל להשתתפותו בסרט "מהיר ועצבני 6", שיחק גם בסרט "נסיעה ממולכדת". שיחק בסרט הפעולה "שכונות הפשע", אשר יצא ב-2014, חמישה חודשים לאחר מותו. הוא שיחק גם בסרט "מהיר ועצבני 7" שיצא בשנת 2015, אך כיוון שנהרג באמצע הצילומים, אחיו קודי וקיילב החליפו אותו בעזרת שימוש באנימציית CGI.
ביוגרפיה > חיים אישיים

ווקר התגורר בסנטה ברברה, קליפורניה. הוא אב לבת מחברתו רבקה סוטרוס. בתו גדלה עם אמה בהוואי. הסנדק שלה היה וין דיזל.
הוא החזיק בחגורה חומה בג'יו ג'יטסו ברזילאי.
כבעל עניין רב בביולוגיה ימית, הצטרף ב-2006 לחבר המנהלים של קרן הבילפיש. הוא הגשים חלום ארוך שנים והשתתף בתוכנית "Shark Men" של ערוץ הנשיונל ג'יאוגרפיק, שעלתה לשידור ביוני 2010, במסגרתה בילה 11 ימים כחלק מצוות לכידה וסימון של עמלצים לבנים בחופי מקסיקו. במרץ 2010 טס ווקר לצ'ילה, על מנת לסייע ולהביע את תמיכתו בהתמודדותם של תושבי צ'ילה אחרי רעידת האדמה ההרסנית שהתרחשה במדינה, ואף סייע לקורבנות רעידת האדמה בהאיטי.
ביוגרפיה > מותו

ב-30 בנובמבר 2013 נהרג ווקר בתאונת דרכים בוולנסיה, סנטה קלריטה, קליפורניה, לאחר שהרכב שהיה בו התנגש בעמוד תאורה ובמספר עצים ועלה באש. יחד עם ווקר נהרג גם הנהג, חברו של ווקר, רוג'ר רודאס. השניים היו בדרכם חזרה מאירוע צדקה של ארגון שהקים ווקר למען נפגעי סופת הטייפון האיאן, Reach Out Worldwide. לפי חוקרי התאונה, הגורם לתאונה היה מהירות הרכב, אשר נסע במהירות של בין 80–93 מייל לשעה (128–149 קמ"ש).
מיד לאחר מותו הגיע לזירת התאונה חברו טייריס גיבסון, אשר כיכב לצדו בסרטי "מהיר ועצבני", הדליק נרות לזכרו והתאבל על מותו בבכי לעיני האנשים שנכחו. אחרי מותו, וין דיזל ביצע קטע מתוך השיר שנכתב לזכרו "See You Again" בטקס פרסי ה-MTV ב-2015.
ב-10 במרץ 2015 יצא שיר לזכרו שנקרא "See You Again", המבוצע על ידי ויז קאליפה וצ'ארלי פות'. השיר זכה להצלחה רבה וצבר מעל ל 6.43 מיליארד צפיות באתר YouTube (נכון לאוקטובר 2024).
כשנה אחרי צאת הסרט השביעי לאקרנים, בתו מדו הגישה תביעה נגד חברת פורשה באשמת רשלנות, בשל מספר פגמים בתכנון הרכב, מהם פגם שלא אפשר לווקר לפתוח את חגורת הבטיחות ולהמלט כשהרכב החל לעלות באש, לטענת התביעה, אך בית המשפט בלוס אנג'לס דחה את התביעה. לאחר שגם אביו של ווקר ואלמנתו של רודאס הגישו תביעות נגד החברה, חברת פורשה החליטה להגיע לפשרה, ושילמה פיצויים בסך 10.1 מיליון דולר.
פילמוגרפיה

מפלצת בארון (1986)
מתוכנת להרוג (1987)
תמי והטירקס (1994)
פגוש את הדידלס (1998)
פלזנטוויל (1998)
כוכב חדש נולד (1999)
יש לה את זה (1999)
ארמון של סורגים (1999)
מועדון הגולגולות (2000)
לעולם אל תשחקו עם זרים (2001)
מהיר ועצבני (2001)
חיים הגיוניים אם אתה מפורסם (2002)
מבוא טעון-טורבו (2003)
מהיר ועצבני 2 (2003)
טיים ליין (2003)
נואל (2004)
סודות בים הכחול (2005)
מהיר ועצבני 3 (2006)
שמונה מתחת לאפס (2006)
כרוניקה של אקדח (2006)
גיבורי הדגל (2006)
סיפורי ארצות הברית (2007)
בובי זי (2007)
פרויקט לזרוס (2008)
מהיר ועצבני 4 (2009)
לוקחים (2010)
מהיר ועצבני 5 (2011)
נסיעה ממולכדת (2013)
מהיר ועצבני 6 (2013)
סיפורי בית העבוט (2013)
שעות (2013)
נגד השעון (2013)
שכונות הפשע (2014)
מהיר ועצבני 7 (2015) – תפקידו האחרון, הוחלף בחלקו באחיו קודי באמצעות טכנולוגיית CGI
פילמוגרפיה > טלוויזיה

סמוך על צ'ארלס (1990)
איזה בובה (1991)
הערות שוליים

↑  הזמן טס: בתו של פול ווקר גדלה, ועכשיו היא דוגמנית יפהפייה | Fashion Forward | אופנה, באתר fashionforward.mako.co.il, ‏3 ביוני 2019
↑  נעם וינד, ‏התאונה של פול ווקר התרחשה במהירות של מעל 160 קמ"ש, באתר ‏מאקו‏, 5 בינואר 2014
↑  פול ווקר ("מהיר ועצבני") נהרג בתאונת דרכים, באתר ynet, 1 בדצמבר 2013
↑  Alan Duke, Investigators: Speed -- not drugs, racing or mechanical failure -- killed Paul Walker, CNN, March 26, 2014
↑   See You Again, בביצוע ויז קאליפה ובהשתתפות צ'ארלי פות', וידאו קליפ של השיר  באתר יוטיוב (אורך: 3:57)
↑  Ben Child, Judge rules Porsche not to blame for Paul Walker's death, The Guardian, ‏6 באפריל 2016
↑  Christie D'Zurilla, Paul Walker's daughter settles with Porsche in wrongful-death suit, latimes.com
↑  סרט קצר במסגרת סדרת הסרטים "מהיר ועצבני"
| מהיר ועצבני |
| --- | --- | --- |
| סרטים | מהיר ועצבני (2001) • מהיר ועצבני 2 (2003) • מהיר ועצבני 3 (2006) • מהיר ועצבני 4 (2009) • מהיר ועצבני 5 (2011) • מהיר ועצבני 6 (2013) • מהיר ועצבני 7 (2015) • מהיר ועצבני 8 (2017) • מהיר ועצבני 9 (2021) • מהיר ועצבני 10 (2023) |  |
| סרטים קצרים | מבוא טעון-טורבו (2003) • לוס בנדולרוס (2009) |  |
| ספין אוף | מהיר ועצבני: הובס ושואו (2019) • מהיר ועצבני: מרגלים על הכביש (2019–) |  |
| דמויות ושחקנים ראשיים | דומיניק "דום" טורטו (וין דיזל) • בריאן אוקונר (פול ווקר) • לטי אורטיז (מישל רודריגז) • מיה טורטו (ג'ורדנה ברוסטר) • לוק הובס (דוויין ג'ונסון) • רומן פירס (טייריס גיבסון) • טג' פארקר (לודאקריס) • טגו ליאו (טגו קלדרון) • ריקו סאנטוס (דון עומר) • ראמזי (נטלי עמנואל) • אלנה ניבס (אלסה פאטקי) • אוון שואו (לוק אוונס) • דקארד שואו (ג'ייסון סטיית'האם) |  |
| דמויות ושחקנים משניים | האן (סונג קאנג) • ג'יזל (גל גדות) • וינס (מאט שולץ) • שון בוזוול (לוקאס בלאק) • פרנק פטי (קורט ראסל) |  |
| במאים | רוב כהן (1) • ג'ון סינגלטון (2) • ג'סטין לין (3–6, 9) • ג'יימס ואן (7) • פ. גארי גריי (8) • דייוויד ליטץ' (הובס ושואו) • מיכה גונל, ברט האלנד (מרגלים על הכביש) • לואי לטריה (10) |  |
| 0 | 1 | 2 |
| --- | --- | --- |
| הקודם: 2001: דרו ברימור, קמרון דיאז ולוסי לו – "המלאכיות של צ'רלי"  2013: סת' מקפרלן ומארק וולברג – "טד" | פרס הסרטים של MTV – הצוות הטוב ביותר על המסך   2002: וין דיזל ופול ווקר – "מהיר ועצבני" 2014: פול ווקר ווין דיזל – "מהיר ועצבני 6"  | הבא: 2003: שון אסטין, אנדי סירקיס ואלייז'ה ווד – "שר הטבעות: שני הצריחים" 2015: דייב פרנקו וזאק אפרון – "שכנים" |
| --- | --- |
בקרת זהויות :  NLI: 987007304580305171  PLWABN: 9810553585305606  BNE: XX1499984  BnF: cb14043780p (data)  CANTIC: a10941629  GND: 140592849  ICCU: ANAV060152  ISNI: 0000 0001 1447 6235  LCCN: no99046363  NKC: xx0042773  NTA: 26577098X  SNAC: w6rj5f47  SUDOC: 154705160  VIAF: 71594362   WorldCat (עם VIAF): 71594362
הדרך (סרט, 2009)

| --- | --- |

 מבוסס על:  הדרך 
 בימוי:  ג'ון הילקוט 
 הופק בידי:  ניק וקסלר 
 תסריט:  ג'ו פנהול, קורמאק מקארתי 
 עריכה:  ג'ון גרגורי 
 שחקנים ראשיים:  קודי סמית-מקפי ויגו מורטנסן מולי פרקר מייקל קנת' ויליאמס גאי פירס רוברט דובאל שרליז ת'רון גארט דילהאנט 
 מוזיקה:  ניק קייב 
 צילום:  חוויאר אקירסארוב 
 מדינה:  ארצות הברית 
 חברת הפקה:  2929 Entertainment 
 חברה מפיצה:  Budapest Film, חברת ויינסטין 
 שיטת הפצה:  וידאו על פי דרישה 
 הקרנת בכורה:  25 בנובמבר 2009 
 משך הקרנה:  112 דק' 
 שפת הסרט:  אנגלית 
 סוגה:  סרט דרמה, סרט פוסט-אפוקליפטי, סרט מבוסס יצירה ספרותית 
 מקום התרחשות:  ארצות הברית 
 הכנסות באתר מוג'ו:   road08
 דף הסרט ב־IMDb
 
הדרך (באנגלית: The Road) הוא סרט הישרדות פוסט-אפוקליפטי אמריקאי משנת 2009, בבימויו של ג'ון הילקוט, המבוסס על הרומן זוכה פרס פוליצר מאת קורמק מקארתי. הסרט עוקב אחר אב (ויגו מורטנסן) ובנו (קודי סמית-מקפי) במסעם דרך אמריקה החרבה לאחר אסון אפוקליפטי, כשהם מתמודדים עם תנאים קשים ואיומים שונים בניסיון לשרוד.
הסרט הופץ באופן מוגבל בבתי קולנוע בצפון אמריקה החל מ-25 בנובמבר 2009, ויצא לאקרנים בבתי הקולנוע של בריטניה ב-4 בינואר 2010. הוא קיבל ביקורות חיוביות בדרך כלל ממבקרים; ההופעות של מורטנסן וסמיט-מקפי זכו לשבחים. זה גם קיבל מועמדויות רבות, כולל מועמדות לפרס באפט"א לצילום הטוב ביותר.
עלילת הסרט

בעולם פוסט-אפוקליפטי, אב ובנו צועדים דרך נופים חרבים ומושלגים, בניסיון להגיע לחוף הים בתקווה למצוא שם חיים טובים יותר. במהלך המסע, הם מתמודדים עם רעב, קור, ופחד מתמיד מפני קבוצות של ניצולים שפנו לקניבליזם. הקשר בין האב לבנו מתחזק, והם נאבקים לשמור על צלם אנוש בעולם שאיבד את אנושיותו.